Tervetuloa Sanaa naisilta ohjelmaan. Olen Kyllikki Malkki.
Tänään aiheeni on Joosefin morsian.
Oletko sinä niin hullaantunut tai rakastunut Jeesukseen -
kuin eräs ryppyinen mummu, -
jota joku moitti rumaksi morsiameksi, -
kun hän kehui olevansa Jeesuksen morsian.
Siihen mummo: "Ittepähän on valinnut minut".
Mummo ei välittänyt, vaikka joku moitti.
Raamatussa kerrotaan Joosefin morsiamesta.
Luukkaan evankeliumissa tarina on ennen kuin Jeesus syntyi.
Tämä morsian oli hyvin onnellinen. Ikionnellinen.
"Mä olen niin onnellinen, olen Joosefin morsian."
Hänellä oli ehkä hääpukukin valmiina, -
samoin huntu ja häävalmistelut.
Jossain vaiheessa hän varmaan hypisteli häävaatteita.
Ajatella, että mä olen Joosefin morsian, -
joka on Daavidin sukua.
Kyllähän Maria tiesi kuka Daavid oli: -
profeetta, kuningas, runoilija.
Ihmeellistä omistaa tällainen sulhasmies.
Onnessaan hän usein ajatteli näitä asioita.
Mutta eräänä päivänä tapahtui jotakin hyvin erikoista.
Enkeli Gabriel tuli Marian tykö.
Oletko sinä koskaan nähnyt enkeliä, niin että voisit sanoa -
"nyt tuli enkeli mun tykö"?
Enkeli Gabriel tuli ja puhutteli Mariaa.
Maria oli aivan hämmästynyt, että enkeli tuli hänen tykönsä -
ja sanoi muutamia sanoja.
Luukkaan evankeliumissa sanotaan näin:
Enkeli sanoi:
Maria oli hämmästyksestä mykkä: "Mitä tämä tarkoittaa? -
Enkeli tulee ja ilmoittaa, että korkeimman voima tulee päälleni.
Minä synnytän pojan ja hän on vapahtaja, -
ja Elisabetkin on raskaana, tuo hedelmätön nainen.
Ne ovat ihmeellisiä ja merkillisiä asioita."
Marian sydän oli Jumalan mielen mukainen.
Hän vastasi: "Tapahtukoon minulle sanasi mukaan."
Hän taipui Jumalan tahtoon ja ymmärsi, että Jumala puhui.
Se oli aika erikoista. Myös Joosef joutui ravistelun tilaan.
Kun hän kuuli, että Maria on raskaana, hän ajatteli: -
"Ei, nyt täytyy hissun kissun jättää tämä asia."
Hän aikoi jättää Marian.
Yöllä unessa Joosefia puhuteltiin.
Hänelle sanottiin, että älä jätä Mariaa.
Jumala oli valinnut Joosefin.
Joosefilla oli myös Jumalan mielen mukainen sydän.
Hän taipui siihen, hän ei jättänyt Mariaa -
vaan kuuli sen mitä Jumala hänelle puhui.
Monta kertaa myöhemminkin Joosef joutui Jumalan enkelin puhutteluun -
yöllä unessa, kun piti paeta julmaa Herodesta.
Enkeli tuli ja sanoi: "Ota lapsi ja lähde."
Perhe joka meni pakosalle Egyptiin, -
tiesi, mitä on olla maahanmuuttaja.
Suomalaiset sanovat, että mamuja.
He tarkkaan tiesivät tuskan, ahdistuksen ja matkan rasituksen.
He tiesivät, mitä on olla maasta toiseen muuttaja ja palata takaisin.
Jeesus kulki sen tien, mitä ihmiset joutuvat maailmassa kulkemaan.
Palataan siihen mihin jäin. Maria ihmetteli, -
että vanha sukulainenkin on raskaana. Hän riensi Elisabetin tykö.
Kun Elisabet ja Maria kohtasivat toisensa niin Elisabet riemastui.
"Ja kun Elisabet kuuli Marian tervehdyksen, -
hypähti lapsi hänen kohdussansa; ja Elisabet täytettiin Pyhällä Hengellä."
Lapsi kohdussa hypähti ja riemastui, kun Maria odotti Jeesusta.
Elisabet sanoi "Siunattu sinä vaimojen joukossa, -
ja siunattu sinun kohtusi hedelmä!
Ja kuinka minulle tapahtuu tämä, että minun Herrani äiti tulee minun tyköni?
Ja autuas se, joka uskoi, -
sillä se sana on täyttyvä, mikä hänelle on tullut Herralta!"
Naiset kohtasivat ja Pyhä Henki kohtasi heitä, he tulivat hurmoksiin.
Täynnä Pyhää Henkeä he tervehtivät toisiaan.
Elisabetin vatsassa vauva potkaisi muutaman kerran -
liekö ottanut muutaman tanssiaskeleen vatsassa -
ja riemuitsi siitä, että Jeesus tuli kohtaamaan häntä -
ennen kun kumpikaan on syntynyt.
Jumala näkee meidät idussamme, niin kuin Raamatussa sanotaan, -
ja tietää jo meidän tehtävämme ja tulevaisuuden.
Niin kävi myös näille naisille, Marialle ja Elisabetille.
Maria puhkesi riemulliseen ylistykseen.
He varmaan halasivat toisiaan, hyppivät ja pomppivat, -
ja riemuitsivat siitä, että Voimallinen on tehnyt suuria.
Maria sanoi: "Minun sieluni suuresti ylistää Herraa, -
ja minun henkeni riemuitsee Jumalasta, vapahtajastani; -
Halleluja, minun henkeni riemuitsee, ruumiini riemuitsee, -
sillä hän on katsonut palvelijattarensa alhaisuuteen.
Katso, tästedes kaikki sukupolvet ylistävät minua autuaaksi."
Maria riemuitsi Pyhässä Hengessä. Samalla hän myös profetoi itselleen -
sitä mitä tässä sanottiin, -
että Jumala on katsonut hänen alhaisuuteensa ja -
Jumala on tehnyt voimallisia tekoja.
Se mikä hänessä syntyy on kutsuttava Jumalan korkeimmaksi pojaksi.
Kaikki sukupolvet tulevat ylistämään Mariaa.
Sukupolvesta toiseen, vuosisadasta toiseen, -
aina Marian nimi muistetaan.
Mutta myös miekka tulee lävistämään Marian sydämen.
Kun tulee ristiinnaulitseminen, -
Jeesuksen veri vuotaa sinun ja minun tähden.
Hän on se luvattu sukulunastaja, joka on jo Raamatun alkulehdillä.
Jumala sanoi Eevalle, -
että sinun siemenesi on polkeva rikki käärmeen pään.
Sieltä kaukaisuudesta saakka tämä lupaus toteutui.
Jumalan siemen, Jumalan voima valloitti Marian -
ja Maria profetoi, mitä tulee tapahtumaan.
Kunnia Jumalalle. Hän on uskollinen vuosituhannesta toiseen.
Lupaus tuli näiden Jumalan mielen mukaisten sydänten kautta.
He taipuivat Jumalan läsnäoloon ja kirkkauden kosketukseen.
He sanoivat "tapahtukoon minulle sinun sanasi mukaan".
Oletko sinä Jeesuksen morsian, -
joka sanoo, että tapahtukoon minulle sinun sanasi mukaan?
Olet niin umpirakastunut Jeesukseen, että voit sanoa kuin se mummu: -
"Itsepähän on valinnut, olinpa minkälainen tahansa."
Olet niin rakastunut Jeesukseen kuin Korkeassa veisussa sanotaan.
Korkean veisun eli Laulujen laulun teksteissä sanotaan -
monessa kohtaa kuinka rakastunut Jeesus on meihin.
Jeesus on meihin rakastunut. Hän sanoo: -
"Katso, kaunis sinä olet, armaani; katso, kaunis sinä olet.
Kyyhkyläiset ovat sinun silmäsi huntusi takana; sinun hiuksesi ovat -
kuin vuohilauma, joka laskeutuu Gileadin vuorilta."
Jeesus on rakastunut meihin ja me voimme olla rakastuneita häneen.
Voimme olla umpirakastuneita -
ja sanoa kuten Korkeassa veisussa sanotaan: -
"Kuka on se joka tulee erämaasta nojaten rakkaaseensa?"
Me saamme nojata Jeesukseen, -
kulkea hänen kanssaan askel askeleelta.
Saamme kiittää ihmeellisestä lunastustyöstä, jonka hän ristillä teki.
Minun ja myös sinun tähden.
Hänet ristiinnaulittiin, hän kuoli ja hän nousi ylös haudasta.
Kuolema ei voinut häntä pidättää -
vaan hän nousi ylös haudasta ja julistaa elämää meille tänäänkin.
Hän on ylösnoussut Jeesus, haudasta ylösnoussut.
Hän meni taivaaseen ja sanoi: "Minä lähetän teille puolustajan, -
Pyhän Hengen." Me ei olla jääty orvoiksi, -
vaan saamme olla puolustajan, Pyhän Hengen ohjauksessa.
Ihmeellinen oli tämä Marialle annettu lupaus.
Ihmeellinen oli Marian ylistys, kun hän sanoi: -
"Minun henkeni riemuitsee vapahtajastani".
Minun henkeni saa riemuita ja iloita siitä, mitä hän on minulle tehnyt.
Saan tänään kiittää ja ylistää -
ja palvoa Häntä, joka on tehnyt minulle suuria ja ihmeellisiä tekoja.
Hän on pelastanut, parantanut ja uudistanut minut.
Hän tekee sen sinullekin, kun sanot sydämessäsi: -
"Tapahtukoon niin kuin sinä tahdot.
Tapahtukoon niin kun sinun Sanassasi on."
Onko sydämesi Jumalan mielen mukainen, -
niin kuin oli Marian, Joosefin ja hänen esi-isiensä sydän, -
Daavidin sydän, joka kääntyi Jumalan puoleen ja kuuli Jumalan äänen.
Niin että laulut ja runot voivat tulla ja viisaus kansan johtamiseen.
Kaikki oli mahdollista sille jolla on sydän, -
joka kuulee ja ymmärtää Jumalan äänen, -
joka kuule sen, mitä Jumala hänelle puhuu ja mitä lupaa.
Kiitos Jeesus, että siunaat jokaisen TV-ruudun ääressä.
Kiitos, että olet elävä ja voimallinen. Aamen.
Tekstitys: Annukka Eskola